Filozofski fakultet Sveučilišta u Rijeci

**Filozofski fakultet** je visokoškolska ustanova, članica Sveučilišta u Rijeci. Izvodi preddiplomske, diplomske i postdiplomske studije iz društvenog i humanističkog područja. Izdaje znanstvene i stručne knjige, znanstvene časopise (*Psihologijske teme*, *Fluminensia*, *European Journal of Analytic Philosophy*, *Ikon*, *Časopis za povijest zapadne Hrvatske*) i provodi niz nacionalnih i međunarodnih znanstvenih projekata. Pod sadašnjim imenom djeluje od 1998. kada Pedagoški fakultet mijenja naziv.. Od početka 2011. djeluje na Sveučilišnoj kampusarni na Trsatu. Organiziran je u 11 odsjeka i jednu katedru. Na fakultetu djeluje nekoliko centara i škola u kojima se provodi znanstvena i istraživačka djelatnost, te djelatnost po načelima povezivanja prakse, znanosti, umjetnosti i visokog obrazovanja.

## Historija

Današnji Filozofski fakultet ima porijeklo u **Višoj stručnoj pedagoškoj školi** koja je djelovala u Rijeci (1953.), te u **Pedagoškoj akademiji** u Rijeci (1960.) sa podružnicama u Puli (1961.) i Gospiću (1963.). Viša stručna pedagoška škola prerasta u Visoku industrijsko-pedagošku školu (1962.), zatim i u **Fakultet industrijske pedagogije** (1972.). Udruživanjem Fakulteta industrijske pedagogije i Pedagoške akademije iz Rijeke (Pule i Gospića) nastao je 1977. riječki **Pedagoški fakultet**. Uz društvene i humanističke studije, Pedagoški fakultet je naslijedio i studijske grupe svojih prethodnica: studije fizike, matematike, politehnike, praktične nastave, razredne nastave, predškolskoga odgoja, likovnih umjetnosti.

Pedagoški fakultet mijenja ime u Filozofski fakultet 27. II. 1998. Povećava se broj studijskih grupa, i razvijaju postdiplomski studiji iz humanističkih i društvenih područja.

Ubrzo se iz sastava Filozofskog fakulteta izdvajaju studiji predškolskoga odgoja i razredne nastave pa 1998. nastaje Visoka učiteljska škola. kasnije Učiteljski fakultet.

Izdvajanjem Odsjeka za likovnu kulturu započeto je formiranje današnje riječke Akademije primijenjenih umjetnosti.

Studiji matematike, fizike i informatike se odlukom sveučilišnog senata 2007./2008. izdvajaju iz sastava Filozofskog fakulteta i postaju **Sveučilišni odjeli za matematiku, informatiku i fiziku**.

## Organizacija i uprava

#### Katedre (odsjeci)

Filološke katedre:
* Odsjek za anglistiku
*Odsjek za germanistiku
* Odsjek za kroatistiku
*Odsjek za talijanistiku 
Ostale katedre:
* Odsjek za filozofiju
* Odsjek za kulturalne studije
* Odsjek za politehniku
* Odsjek za pedagogiju
* Odsjek za povijest
* Odsjek za povijest umjetnosti
* Odsjek za psihologiju
* Katedra za tjelesnu i zdravstvenu kulturu

#### Centri i škole

* Riječka kroatistička škola
* Centar za obrazovanje nastavnika
* Centar za ikonografske studije
* Centar za jezična istraživanja
* Centar za ženske studije
* Bilingualism Matters@Rijeka, ogranak centra Bilingualism Matters sa Sveučilišta u Edinburghu

#### Dekanica

* izv. prof. dr. sc. Ines Srdoč-Konestra

#### Prodekani

* prof. dr. sc. Alessandra Pokrajac-Bulian, prodekanica za znanost i međunarodnu suradnju
* doc. dr. sc. Irena Vodopija-Krstanović, prodekanica za nastavu i studente
* mr. sc. Gordan Đurović, v. pred., prodekan za opće poslove

## Povezano

* Sveučilište u Rijeci
* Studentski centar Rijeka

## Reference